### Resume

[adresse] er et 100 % kommunalt ejet selskab. [adresse] byråd kan øve indflydelse på selskabet gennem udpegning af bestyrelsesmedlemmer og gennem en ejerstrategi. Med ejerstrategien definerer Byrådet sine overordnede forventninger til og prioriteringer i selskabet. Med denne sag orienteres om proces for, at der udarbejdes en ny, fire-årig ejerstrategi for [adresse], der sætter en klar retning for selskabets bidrag til effektiv drift, udvikling, samarbejder samt miljø- og klimaarbejdet.

### Sagsfremstilling

Vejle Kommune ejer Vejle Spildevand A/S 100 %, og udpeger et flertal af bestyrelsens medlemmer. Selskabet skal levere en effektiv drifts på spildevandsområdet - men har også et samfundsansvar og kan bidrage til udviklingen af klima- og miljøindsatser i Vejle Kommune bredere indenfor lovgivningen. Kommunen har ikke direkte instruktionsbeføjelser i forhold til selskabet. Derfor er en ejerstrategi et vigtigt styringsværktøj for kommunens interessevaretagelse.

Ejerstrategien har til formål at være et fælles styringsredskab for Vejle Spildevand A/S og Vejle Kommune.
Strategien fastlægger overordnede forventninger til prioriteringer i selskabets drift, hvor kommunen ønsker mere fokus på bæredygtighed og grøn omstilling. Ligeledes har strategien til hensigt at optimere den løbende dialog og koordinering mellem parterne på klima, energi- og forsyningsområdet.

Udarbejdelsen af strategien foreslås gennemført med bistand fra eksternt konsulenthus. Økonomiudvalget udpeges som politisk ansvarlig styregruppe for strategien, og der nedsættes en administrativ styregruppe med deltagelse af kommunaldirektør, direktør for Teknik & Miljø samt direktør for Vejle Spildevand. Der gennemføres både individuelle og fokusgruppeinterviews for at sikre en god inddragelse af relevante aktører og interessenter.

[adresse] arbejde har en meget klar klimaprofil - i form af reducerede udledninger til vandmiljø, udnyttelse af restprodukter og energioverskud på renseanlæg og ikke mindst bidrag til klimatilpasningsarbejdet. En revideret ejerstrategi vil skulle styrke disse hensyn.

### Klima og resiliensvurdering

[adresse] arbejde har en meget klar klimaprofil - i form af reducerede udledninger, opsamling af f.eks. biogas og energi på renseanlæg og ikke mindst bidrag til klimatilpasningsarbejdet. En revideret ejerstrategi vil skulle styrke disse hensyn.

### Historik

Teknik- og Miljødirektøren indstiller, 2. oktober 2023, pkt. 145:

at proces for ny ejerstrategi for [adresse] tages til orientering.

Beslutning fra Klima, Natur- og Miljøudvalget, 2. oktober 2023, pkt. 145:

Taget til efterretning.

Jano Christensen var fraværende.

### Teknik- og Nanna Jepsen indstiller;

|  |  |
| --- | --- |
| at | proces for ny ejerstrategi for [adresse] godkendes. |

### Beslutning

Godkendt.

Gorm Kristoffersen var fraværende.